හොරවැව සහ මකුල්ලපොකුණ විද්‍යාලය මඟින් තම ප්‍රාථමික අධ්‍යාපනය ලබාගත් ඔහු 1974 වර්ෂයේ වීරපොකුණ විජිත මධ්‍ය මහා විද්‍යාලයෙන් විශ්වවිද්‍යාලයට ප්‍රවිෂ්ට වන්නේ එම විද්‍යාලයීය ඉතිහාසයේ සරසවි වරම් ලැබූ දෙවැනි ශිෂ්‍යයා ලෙසය.අධ්‍යාපනය ලැබීමට ඇති උනන්දුව නිසාම පේරාදෙණිය විශ්වවිද්‍යාලයේ දීප්තිමත් ශිෂ්‍යයෙකු ලෙස තම අධ්‍යාපන කටයුතු සිදුකළ මෙතුමා එහිදී ආර්ථික විද්‍යා විශේෂවේදී උපාධිය ලබා ගත්හ.විශ්වවිද්‍යාල අධ්‍යාපනය නිමා කළ ඔහු ප්‍රථමයෙන් රාජ්‍ය සේවයට එක්වන්නේ සමූපකාර දෙපාර්තමේන්තුවේ මහජන සම්බන්ධතා නිලධාරිවරයෙකු ලෙසටය.